สังคมข่าวหุ้น
*ปิดตลาดฯ วานนี้ (23 ก.พ.) AOT-DELTA-PTT ดันดัชนีฯ ยืนในแดนบวก โดยปิดที่ 1,500.61 จุด เพิ่มขึ้น 22.47 จุด หรือ 1.52% เริ่มวันนี้กันที่หุ้นไฟแนนซ์ อย่าง MTC ผู้นำสินเชื่อทะเบียนรถจักรยานยนต์ของเมืองไทย ปลื้ม! หุ้นกู้ 2 รุ่น วงเงิน 4,000 ล้านบาทได้รับการตอบรับจากนักลงทุนเป็นอย่างดี ตอกย้ำความเชื่อมั่น ปัจจัยพื้นฐานทางธุรกิจที่แข็งแกร่ง ด้านผู้บริหาร “ปริทัศน์ เพชรอำไพ” พร้อมลุยปล่อยสินเชื่อเช่าซื้อและทะเบียนรถมอเตอร์ไซค์ และเตรียมเปิดสาขาเพิ่มอีก 600 แห่ง ดันพอร์ตสินเชื่อปี 64 โต 20-25% รักษาระดับนิวไฮต่อเนื่อง
23 ก.พ. 2564

ดวงดี
*ปิดตลาดฯ วานนี้ (23 ก.พ.) AOT-DELTA-PTT ดันดัชนีฯ ยืนในแดนบวก โดยปิดที่ 1,500.61 จุด เพิ่มขึ้น 22.47 จุด หรือ 1.52% เริ่มวันนี้กันที่หุ้นไฟแนนซ์ อย่าง MTC ผู้นำสินเชื่อทะเบียนรถจักรยานยนต์ของเมืองไทย ปลื้ม! หุ้นกู้ 2 รุ่น วงเงิน 4,000 ล้านบาทได้รับการตอบรับจากนักลงทุนเป็นอย่างดี ตอกย้ำความเชื่อมั่น ปัจจัยพื้นฐานทางธุรกิจที่แข็งแกร่ง ด้านผู้บริหาร “ปริทัศน์ เพชรอำไพ” พร้อมลุยปล่อยสินเชื่อเช่าซื้อและทะเบียนรถมอเตอร์ไซค์ และเตรียมเปิดสาขาเพิ่มอีก 600 แห่ง ดันพอร์ตสินเชื่อปี 64 โต 20-25% รักษาระดับนิวไฮต่อเนื่อง
*SAWAD เซ็นสัญญา NOBLE ร่วมลงทุนถือหุ้นในบริษัทย่อย “SWP” สัดส่วน 20% พร้อมจับมือกันรุกธุรกิจบริหารสินทรัพย์ด้อยคุณภาพ (NPL) และทรัพย์สินรอการขาย (NPA) เต็มสูบ ตั้งเป้าประมูลหนี้สถาบันการเงินปีนี้มูลค่า 4 พันล้านบาท
*มาต่อกันที่หุ้นใหญ่อย่าง บริษัท ปตท. จำกัด (มหาชน) หรือ PTT โดย “อรรถพล ฤกษ์พิบูลย์” ประธานเจ้าหน้าที่บริหารและกรรมการผู้จัดการใหญ่ แถลงผลการดำเนินงานปี 2563 ยังคงเข้มแข็งในอุตสาหกรรมพลังงานและปิโตรเคมี นำเงินส่งรัฐรวมทั้งกลุ่มกว่า 3.6 หมื่นล้านบาท พร้อมดูแลเศรษฐกิจ สังคม สิ่งแวดล้อมของประเทศ ขณะเดียวกันเดินหน้าแผนการลงทุน 5 ปีข้างหน้า ภายใต้วงเงิน 8.5 แสนล้านบาท
*“วีรสิทธิ์ สินเจริญกุล” กรรมการบริหาร บริษัท ศรีตรังแอโกรอินดัสทรี จำกัด (มหาชน) หรือ STA วางแผนรุกธุรกิจพืชกัญชง หลัง ครม.ไฟเขียวร่างกฎกระทรวง หวังผลักดันเป็นพืชเศรษฐกิจใหม่ของไทย เตรียมขออนุญาตจาก อย. เพื่อเดินหน้าแผนเพาะปลูกเฟสแรก บนที่ดินเดิม 100 – 200 ไร่ วางเป้าหมายเก็บเกี่ยวช่อดอก และเมล็ดพันธุ์จำหน่ายให้แก่โรงงานสกัดน้ำมัน ซีบีดี (CBD Oil) และหากมีผลลัพธ์ที่ดี เล็งขยายการลงทุนเฟสสอง ก่อสร้างห้องแล็บและโรงงานสกัดน้ำมันซีบีดีเพื่อเข้าสู่ธุรกิจกลางน้ำต่อไป
*บริษัท แอ็พพลาย ดีบี จำกัด (มหาชน) หรือ ADB ร้อนแรงปิดชนซิลลิ่ง หลังประกาศผลประกอบการปี 2563 กำไรเติบโต 2,036% จากปี 2562 ขณะที่บอร์ดไฟเขียวจ่ายปันผล 0.05 บาทต่อหุ้น
*OR  “หุ้นมหาชน” แม้รายใหญ่จะวางออเดอร์ฝั่ง Offer ขวางเอาไว้ ไม่ให้วิ่งเพื่อที่จะเก็บของ แต่ราคาหุ้นก็ยังไม่ร่วงลงมามาก เพราะรายย่อย ยังระดมซื้อไว้อยู่ ส่วนใหญ่ยังไม่แพนิกหรือตื่นตกใจง่าย ๆ งานนี้ อาจไม่ง่ายสำหรับรายใหญ่ที่ต้องการเก็บของ ส่วนวานนี้ราคาหุ้น  -0.75 บาท ปิด 31.00 บาท ไม่ถือว่ามากมายอะไร ปล่อยให้ย่อตัวมาบ้างก็ดี แต่เชื่อว่าจะไม่หลุด 30 บาท เพราะมีแรงรอซื้อจากรายย่อยค่อนข้างมหาศาล
*TU  บมจ.ไทยยูเนี่ยน กรุ๊ป ผลประกอบการออกมาดี จ่ายปันผล 0.40 บาทต่อหุ้น แนวโน้มปีนี้กำไรยังบวกต่อ แต่ราคาหุ้นไม่ผ่าน 14 บาท น่าจะมาจากหุ้นตัวนี้ ยังมีรายย่อยถืออยู่ค่อนข้างมาก จึงไม่ใช่เรื่องง่ายที่รายใหญ่ หรือคนคุมหุ้นจะปล่อยให้ราคาหุ้นวิ่งขึ้นไป จนกว่า รายย่อยจะสลัดหุ้นออกนั่นแหล่ะ นี่ก็เป็นหุ้นอีกตัว ที่วัดกัน ระหว่างรายย่อยกับรายใหญ่ ใครจะเหนียวกว่ากัน ส่วนเหตุผลอื่นยังมองไม่เห็นเจ้าค่ะว่าทำไมราคาหุ้นไม่วิ่ง
*เช่นเดียวกับหุ้น CPF บมจ.เจริญโภคภัณฑ์อาหาร ที่ราคาไม่ผ่าน 30 บาทแบบง่าย ๆ หากช่วงไหนราคาวิ่งเลยขึ้นไป ก็จะลงกลับมาเร็วมาก และมาเคลื่อนไหวบริเวณ 25-29 บาท อย่างวานนี้สูงสุด 29.25 บาท ก็ถูกขวาง มีแรงเทขายออกมาแล้ว ส่วนผลประกอบการไตรมาส 4/63 ที่เตรียมแจ้งออกมา แม้ว่าจะออกมาสวยงาม แต่เชื่อสิ พอประกาศปุ๊บ ราคาลงปั๊บ หรือเป็นแรงขายทำกำไรนั่นเอง เพราะก่อนหน้านี้ราคาลงไปแถว 27 บาท และขึ้นมา 29 บาท นี่คือตอบรับกับผลประกอบการปี 63 ทั้งหมดแล้ว ราคาไม่วิ่งแล้ว